# revr
## Brezhoneg
### Etimologiezh

    Meneget er C'hatholicon (1464 ha 1499): Reffr, refr.
    Meneget e 1732 en Dictionnaire françois-celtique ou françois-breton gant Grégoire de Rostrenen (p. 240a): Réfr. révr. réor.

### Anv-kadarn

revr /ˈrɛwr/ gourel (liester revrioù, furm vihanaat revrig)
* Lodenn eus korf an den e traoñ ar c'hein, enni teir lodenn: an div feskenn, ar ridell etreze, gant an toull-revr.
    Mar larez ur ger ken, leanez gast ha laer Ec'h aio ma botez didamant ouzh ho revr. — (Louis Eunius 571-572.)
** Kostez !... eme al louarn pa oa aet an tenn en e revr. — (Jules Gros, Le trésor du breton parlé Troisième Partie, 1974, p. 268.)}
* revr an traoù (listri, endalc'herioù peurliesañ)
** Du eo revr ar gaoter.
** Gant reor ar picher e strabouilhas an dour er feunteun, evit ma redje buanoc'h er-maez ha ma yaje bilim an touseg d'e heul. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 26.)
** Revr ar vag a oa draihet. — (Jules Gros, Le trésor du breton parlé Deuxième Partie, 1970, p. 443.)}
* Bezañ bouc'h e revr, pe bezañ ur bouc'hrevr: kaout diaezamant o redek pe o kerzhout zoken.
*   * Hemañ a zo bouc'h e revr! — (Jules Gros, Le trésor du breton parlé Deuxième Partie, 1970, p. 443.)
* Bezañ fri ha revr gant unan bennak : en em glevout mat-kenañ gantañ.
    Ar re-se zo fri ha revr!
* Bezañ kenkent ha revr unan bennak.
* Bezañ kras e revr evel un dorchenn blouz, bezañ pinvidik ha pizh (Tro-lavar implijet er gontadenn Noblañs gant Jakez Konan).
* Bezañ krog (peg) un dra bennak e revr unan bennak: kaout c'hoant d'ober un dra bennak. Petra zo peg e-barzh revr hemañ adarre?
* Bezañ leun e revr: bezañ mezv.
* Bezañ paour e revr a zo kreñvoc'h eget bezañ paour hepken.
* Bezañ poazh e revr : kaout c'hoant da fiñval, da vont da lec'h all.
* Bezañ skuizh e revr gant un dra bennak: a zo kreñvoc'h eget bezañ skuizh hepken.
* Diskouez e revr d'an dud
* Kaout war e revr: tapout taolioù warnañ. Bez 'po war ho revr!
* Kouezhañ war e revr, un dra boanius, hervez ar c'hrennlavar izeloc'h.
* Lakaat ar fri e revr unan bennak: tro-lavar dizereat a vez implijet evit kas kuit unan bennak diwar-dro. Lakait ho fri em revr: ne ran forzh eus pezh a larit.
    Da fri em revr, penn leue. — (Louis Eunius, 807.)
* Mont er revr, e-barzh ar revr.
* Redek e revr: redek ar vro. Hennezh a vez ordinal o redek e revr. Ur reder-e-revr a vez atav war an hentoù.
* Sevel ar revr: sevel.
** Sav da reor alese, mabig, ha kerzh buan gant da hent, rak n'eo ket evidout am eus tommet va forn na poazhet va forniad! » — (Jarl Priel, Va Buhez e Rusia, Al Liamm, 1955, p. 9.)
* skrabañ, skrapat e revr:
*   * Bezañ zo tud, pa c'hallont skrapat o revr o-unan, a vez glorus. — (Jules Gros, Le trésor du breton parlé Deuxième Partie, 1970, p. 443.)
* Tapout taolioù botoù e-barzh ar revr.
* Tapout ur revriad aon, kaout aon.
* Krediñ lavarout eo e revr dezhañ: krediñ kaozeal pe sevel ar vouezh.
*   * Hennezh zo ken abof ken ne gred ket lavaret ez eo e revr dezhañ. — (Jules Gros, Le trésor du breton parlé Deuxième Partie, 1970, p. 443.)
* Terriñ ar revr: skuizhañ penn unan bennak. Arabat dit dont da derriñ ma revr gant ar c'hozh ti brein-se ken!
* Teurel ar revr war ur gador. Dibalamour a-walc'h eo lavarout Taol da revr, sevenoc'h ha dereatoc'h e vo kavet lavarout Taol da bouez.
* torchañ ar revr
* ma revr!
* ma revr gant al laboused!
* ul lamm-revr
*   * Ul lamm revr a dalv nav.
* Gant kemmadur en anv-gwan (daoust ma'z eo gourel an anv) :
** ur revr vras, ur revr dev, revr dorret (skouerioù meneget e Yezhadur Bras ar Brezhoneg;
** ur revr vrav,
* Gant kemmadur er renadenn anv- : revr gaoc'h.

#### Gerioù heñvelster

* feskenn
* klun
* leternioù
* moñselloù
* peñs
* ters

#### Deveradoù

* a-revr
* bouc'hrevr
* daoubennek-daourevrek
* direvr
* direvrañ
* pastell-revr
* pennek-ha-revrek
* penndarevriñ
* revrad
* revr-bezel
* revr bervet
* revreg
* revregez
* revrek
* revretat
* revriad
* revriañ
* revrieg
* revriek
* revr-noazh
* tarrevreg
* toull-revr

#### Troioù-lavar

* bezañ e revr war e choug gant unan bennak
* bezañ etre lost an diaoul ha toull e revr
* bezañ holen kras en e revr
* bezañ moan e revr
* bezañ war gab e revr
* gwerzhañ ar vi(où) e revr ar yar
* sachañ e revr gant unan bennak
* sevel e revr
* teurel e revr war ur gador : azezañ

#### Divinadelloù

* Petra a ra al louarn pa e-nevez kac'het war Menez-Arre ? − Serriñ e revr ha mond adarre. — (Jules Gros, Le trésor du breton parlé Troisième Partie, 1974, p. 334.)
* Pegeid a zo etre an tommder hag ar yenïon (yenijen) ? − Hed ur c'hi : ur c'hi a vez tomm e revr ha yen e fri. — (Jules Gros, Le trésor du breton parlé Troisième Partie, 1974, p. 334.)

#### Krennlavarioù

* An hini n'eo ket bailh en e benn a zo bailh en e revr. — (Jules Gros, Le trésor du breton parlé Troisième Partie, 1974, p. 317.)
* Arabat gwerzhañ ar vi e revr ar yar.
* Ul lamm revr a dalv nav.

#### Rimadelloù

* A bé sé dé, War ma revr am-bez. Warc'hoaz am-bo adarre, Nemed ma mestr a vankfe, Ne gredan ket e rafe ! — (Jules Gros, Le trésor du breton parlé Troisième Partie, 1974, p. 385.)

### Gwelet ivez

* Ar pennad « revr » e-barzh Wikipedia

### Daveoù

Roll an daveoù :
* ↑ Jehan Lagadeuc, Reffr, Le catholicon en troys langaiges scavoir est breton franczoys et latin, 1499, war lec'hienn Levraoueg Vroadel Bro-C’hall.
* ↑ Grégoire de Rostrenen, "CUL", Dictionnaire françois-celtique ou françois-breton, Roazhon, e ti Julien Vatar, mouler ha levrdier, 1732, p. 240a (war lec'hienn Levraoueg Vroadel Bro-C'hall)